Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 2. melléklet az 1/2010. (I. 8.) KHEM rendelethez
Paragraph Index: 1084

3. UTASÍTÁS Kötelék továbbítására alkalmas és a kötelékbe sorolva továbbítható hajók csatoló-berendezéseire és csatoló-eszközeire vonatkozó követelmények. (E rendelet 2. mellékletének 16.01., 16.02., 16.06., 16.07. cikke) A 2. melléklet 16. cikkében meghatározott követelményeken kívül figyelemmel kell lenni a más jogszabályokban foglalt rendelkezésekre is. 1. Általános követelmények 1.1. Csatoló berendezésnek biztosítania kell a kötelékhez tartozó úszólétesítmények biztonságos csatolását, vagyis az elõre látható mûködési feltételek mellett a csatoló berendezésnek meg kell akadályoznia a hajók közötti hosszirányú és keresztirányú elmozdulást, hogy ily módon a kötelék „navigációs egységnek” legyen tekinthetõ. 1.2. A csatoló berendezésnek és alkatrészeinek biztonságosan és egyszerûen kezelhetõnek kell lenniük, és lehetõvé kell tenniük a hajók gyors összekapcsolását, a személyzet veszélyeztetése nélkül. 1.3. Az elõrelátható mûködési feltételek során fellépõ erõket a csatolórendszernek és a rendszer elemeinek megfelelõ módon el kell nyelnie és biztonságosan kell átadnia a hajó szerkezetének. 1.4. Elegendõ számú csatolási pontnak kell rendelkezésre állnia. 2. A csatolóeszközök csatolási ereje és méretezése A kötelékek engedélyeztetni kívánt csatolóeszközeit úgy kell méretezni, hogy megfelelõ szintû biztonságot garantáljanak. Ez a feltétel teljesítettnek minõsül, ha a 2.1., 2.2. és 2.3. pont szerint meghatározott csatolási erõknek megfelelõ szakítószilárdságot veszik a hosszirányú csatolóelemek méretezésének alapjául. 2.1. Csatolási pontok a tolóhajó és a tolt bárka vagy más úszólétesítmény között: FSB = 270 · PB · (LS/Bs) · 10–3[kN] 2.2. Csatolási pontok a toló motorhajó és a tolt úszólétesítmény között FSF = 80 · PB · (LS/hK) · 10–3[kN] 2.3. Csatolási pontok a tolt úszólétesítmények között FSL = 80 · PB · (L’S/h’K) · 10–3[kN] Az 1200 kN értéket elégségesnek kell tekinteni maximális csatolási erõként a tolóhajónál az elsõ tolt vízi jármû és az elõtte hozzácsatolt vízi jármû közötti csatolási pontnál még akkor is, ha a 2.3. pontban szereplõ képlet alapján végzett számítás eredményeként magasabb érték adódna. A tolt úszólétesítmények közötti összes többi hosszirányú csatolási pont esetében a csatolóeszközök méretezését a 2.3. pontban szereplõ képlet alapján kiszámított csatolási erõ alapján kell meghatározni. Ahol: FSB, FSF, FSL [kN] A hosszirányú csatlakozás csatolási ereje; PB [kW] A propulziós motor telepített teljesítménye; LS [m] A tolóhajó tatja és a csatolási pont közötti távolság; L’S [m] Távolság a tolóhajó farától az elsõ tolt vízi jármû és az elé kapcsolt vízi jármû közötti csatolási pontig; hK, h’K [m] A hosszirányú csatlakozás csatolási emelõkarja; BS [m] A tolóhajó szélessége; 270 és 80 [kN/kW] Tapasztalati úton megállapított értékek a beépített teljesítmény tolóerõre történõ átszámítására, a megfelelõ szintû biztonság garantálása céljából. 2.4.1. Az egyes úszólétesítmények hosszirányú csatolására legalább két csatolási pontot kell igénybe venni. A csatolási pontokat a 2.1., 2.2. vagy 2.3. pont szerint megállapított csatolási erõhöz kell méretezni. Merev csatoló elemek használata esetén egyetlen csatolási pont is engedélyezhetõ, ha ez az egy csatolás biztosítja a kötelékbe csatolt úszólétesítmények megbízhatóan szilárd kapcsolatát. A csatoló sodronykötél szakítószilárdságát csatoló sodronykötél elõrelátható vezetési módjára figyelemmel kell meghatározni. A csatoló sodronykötél legfeljebb háromszoros kötélkiadással lehet vezetve. A csatoló acélsodronyköteleket a felhasználásnak megfelelõen kell megválasztani. 2.4.2. Ha a tolóhajóhoz egy tolt bárkát csatolnak, a 2.2. pontban szereplõ képlet használható a csatolási erõ meghatározásához, amennyiben a tolóhajó több bárka továbbítására is jóváhagyással rendelkezik. 2.4.3. Az úszólétesítményeken elegendõ számú csatolóbaknak vagy ezzel egyenértékû szerkezetnek kell rendelkezésre állnia, amelyek alkalmasak a csatolásnál fellépõ erõk felvételére. 3. A csuklós rendszerû csatoló berendezésekre vonatkozó különleges követelmények A csuklós rendszerû csatoló berendezéseket úgy kell megtervezni, hogy az úszólétesítmények közötti csatolás kellõ szilárdságú kapcsolatot eredményezzen. Az 5. cikk merev csatolással létrehozott kötelékekre vonatkozóan meghatározott követelményeinek teljesítését próba során kell ellenõrizni, a 16.06. cikk szerint. A csuklós rendszerû csatoló berendezések meghajtó egységének biztosítania kell a behajlított helyzetbõl történõ kielégítõ visszatérést. A 6.02–6.04. cikk követelményeit értelemszerûen alkalmazni kell, ezért ha gépi meghajtású hajtóegységet használnak, akkor egy második hajtóegységnek és energiaforrásnak is hozzáférhetõnek kell lennie, meghibásodás esetére. Lehetõvé kell tenni a csuklós csatoló berendezésnek (de legalább a csukló mozgásának) a mûködtetését és megfigyelését a kormányállásból, s ennek során a 7.03. és 7.05. cikkben meghatározott követelményeket alkalmazni kell.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes